61. یوروویزیون ماهنی یاریشماسی‌نین، سوئدین پایتختی ایستوکهولم‌دا تشکیل ائدیلن ایلک یاری فینالیندا، 10 فینالچی بللی اولدو.
اریکسون کلوب‌دا کئچیریلن ایلک یاری فینال، 2015 یوروویزیون ماهنی یاریشماسی قازانان سوئد نماینده‌سی مانس زمرلو-ن  (Heroes -قهرمانلار) آدلی ماهنی‌سینی سسلندیرمسیله آچیلدی.
ایلک یاری فینالا قاتیلان 18 اؤلکه نماینده‌سی‌نین ماهنی‌لارینی سسلندیرمسی‌نین آردین‌دان ائدیلن سس وئرمه‌ده، آذربایجان، روسیا، هولند، ماجاریستان، کورواسی، اوتریش، ارمنیستان، چک جمهوریتی، گونئی قیبریس روم یؤنتیمی و مالتا ایکینجی یاری فینالا چیخدی.
سان-مارینو، بوسنی و هرزگوئین، مولدووا، فنلاند، یونانیستان، استونی، ایرلند و قاراداغ ایسه اودوزان اؤلکه‌لر اولدو.
2016  یوروویزیون ماهنی یاریشماسی‌نین ایکینجی یاری فینا‌لی 12 می‌ده، بؤیوک فینال ایسه می‌ین 14-نده کئچیریله‌جک.
آلمان، فرانسا، اینگیلتره، ایسپانیا و ایتالیا سئچمه تورلارینا قاتیلما‌دان بیرباشا فینالدا یاریشا‌جاق.
